# Viktorija (karaliene)

| **ViktorijaVictoria* |
| --- |
|  |
|  |
|  |
| Apvienotās Karalistes karaliene |
|
1837. gada 20. jūnijs — 1901. gada 22. janvāris |
| Kronēšana |
1838. gada 28. jūnijā |
| Priekštecis |
Viljams IV |
| Pēctecis |
Eduards VII |
| **Indijas imperatore** |
|
1876. gada 1. maijs — 1901. gada 22. janvāris |
| Imperiālais durbars |
1877. gada 1. janvārī |
| Priekštecis | *amats izveidots* |
| Pēctecis |
Eduards VII |
|  |
|  |
| Dzimusi |
Kentas princese Aleksandrīna Viktorija 1819. gada 24. maijā  Kensingtonas pils, Londona, Apvienotā Karaliste |
| Mirusi |
1901. gada 22. janvārī (81 gada vecumā)  Osbornas nams, Vaita, Apvienotā Karaliste |
| Apglabāta |  Karaliskais mauzolejs, Vindzora (Anglija), Apvienotā Karaliste |
| Dzīvesbiedrs |
Alberts, Saksijas, Koburgas un Gotas princis (p. 1840.; miris 1861.) |
| Bērni | * Viktorija, Vācijas ķeizariene
* Eduards VII, Apvienotās Karalistes karalis
* Alise, Hesenes lielhercogiene
* Alfreds, Saksijas, Koburgas un Gotas hercogs
* Helēna, Šlēsvigas-Holšteinas princese
* Luīze, Ārgilas hercogiene
* Artūrs, Konautas un Straternas hercogs
* Leopolds, Albanijas hercogs
* Beatrise, Batenbergas princese
 |
| Dinastija |
Hannoveres dinastija |
| Tēvs |
Princis Eduards, Kentas un Straternas hercogs |
| Māte |
Saksijas-Koburgas-Zālfeldas princese Viktorija |
| Paraksts |  |

**Viktorija** jeb **Aleksandrīna Viktorija** (angļu: *Alexandrina Victoria*; dzimusi 1819. gada 24. maijā, mirusi 1901. gada 22. janvārī) bija Lielbritānijas un Īrijas Apvienotās Karalistes karaliene no 1837. gada 20. jūnija līdz 1901. gada 22. janvārim. No 1876. gada 1. maija Viktorija bija arī Indijas imperatore. Apvienotās Karalistes monarha tronī viņa bija 63 gadus, 7 mēnešus un 2 dienas – tajā laikā visilgāk valdījušais monarhs britu vēsturē. Šis laiks vēsturē ir iegājis kā Viktorijas laikmets. Šis periods ir iezīmējies ar industriālām, politiskām, zinātniskām un militārām pārmaiņām Apvienotajā Karalistē, kā arī ar plašu Britu impērijas ekspansiju. Viktorija bija pēdējais Hannoveres dinastijas monarhs Apvienotajā Karalistē.

## Dzīvesgājums

Dzimusi 1819. gadā Kensingtonas pilī Londonā karaļa Džordža III ceturtā dēla Eduarda un Saksijas-Koburgas-Zālfeldas princeses Viktorijas ģimenē. Pēc tēva un vectēva nāves 1820. gadā viņu audzināja māte un viņas auditors Džons Konrojs. Viktorija mantoja troni 18 gadu vecumā, būdama konstitucionāls monarhs, Viktorija tiecās iespaidot valdības politiku un ministru izvēles; publiski viņa kļuva par nacionālu ikonu, kuru asociēja ar stingriem personīgās morāles standartiem.

1840. gadā Viktorija apprecēja savu pirmās pakāpes brālēnu Saksijas-Koburgas un Gotas princi Albertu. Viņu bērni ieprecējās daudzās Eiropas karaliskajās un dižciltīgajās ģimenēs. Pēc vīra Alberta nāves 1861. gadā Viktorija ieslīga dziļās sērās un izvairījās no iziešanas sabiedrībā. Viktorijas noslēgtības dēļ īslaicīgi spēkā pieņēmās republikāniskās kustības, bet viņa atguva popularitāti vadīšanas laika otrajā pusē. Viņas zelta un dimanta jubilejas bija publisku svinību laiki.

Viktorija nomira Vaitas salā 1901. gadā. Viņas pēctecis bija Eduards VII no Saksijas-Koburgas un Gotas dinastijas. Viktorija bija pēdējais britu monarhs no Hannoveres dinastijas, viņas mazdēls Džordžs V pretvācu noskaņojuma dēļ izveidoja Vindzoras dinastijas nosaukumu.

## Ģimene

Viktorijas tēvs bija princis Eduards, Kentas un Straternas hercogs, Apvienotās Karalistes valdošā karaļa Džordža III ceturtais dēls. Līdz 1817. gadam Eduarda brāļa meita Velsas princese Šarlote bija vienīgais leģitīmais Džordža III mazbērns. Viņas nāve 1817. gadā izraisīja pēctecības krīzi. 1818. gadā Kentas hercogs Eduards apprecēja Saksijas-Koburgas-Zālfeldas princesi Viktoriju, atraitni ar diviem bērniem ‒ Karlu (1804-1856) un Feodoru (1807-1872) ‒ no pirmās laulības ar Emihu Karlu, otro Leiningenas firstu. Viņas brālis Leopolds bija princeses Šarlotes atraitnis. Kentas hercoga un hercogienes vienīgais 1819. gada 24. maijā

## Ārējās saites

* Vikikrātuvē par šo tēmu ir pieejami multivides faili. Skatīt: Viktorija.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)

* «Queen Victoria: The woman who redefined Britain’s monarchy» (angļu). bbc.co.uk.

| Hannoveres dinastijas valdnieks  |
| --- |
| Priekštecis:  **Viljams IV**  |  **Lielbritānijas un Īrijas Apvienotās Karalistes karaliene**  1837.-1901. | Pēctecis:  **Eduards VII**  |
| Priekštecis:  amats izveidots  |  **Indijas imperatore**  1876.-1901. | Pēctecis:  **Eduards VII**  |